Aosta

Aosta je hlavné mesto autonómnej talianskej provincie Valle d’Aosta ležiace 110 km severne od Turína vo výške . Počet obyvateľov je 34 657 (31. 12. 2012). Neďaleko mesta je portál tunelu pod Mont Blancom.

Dejiny 
Údolie Aosty v roku 25 pred Kr. dobyli Rimania. Kmeň Salasserov, ktorý tu sídlil, bol z veľkej časti predaný do otroctva. Mesto vzniklo na počesť cisára Augusta z existujúceho legionárskeho tábora pod menom Augusta Praetoria. Bolo vybudované šachovnicovo, malo 64 insulae (mestských častí), štvorcový tvar, ktorý je možné vidieť na najstaršej časti mesta. Mestské hradby mali na všetkých stranách 4 brány. Fórum zaberalo plochu 8 insulae, amfiteáter zaberal 2 insulae. V roku 1032 sa stalo súčasťou Savojského vojvodstva.

Pamiatky 
Do súčasnosti sa zachoval veľký počet pamiatok z rímskej doby. Najlepšie sa zachovali mestské hradby, ktoré boli používané i v stredoveku. Zachovala sa i jedna mestská brána, tzv. Porta Praetoria. Pred ňou je víťazný oblúk Arco d'Augusto (Augustov triumfálny oblúk) pri rieke Buthier. Neďaleko nej je kláštorný komplex S. Orso.

Osobnosti mesta 
 Anselm z Canterbury (* 1033 – † 1109), anglický filozof, teológ a svätec, canterburský arcibiskup

Partnerské mestá 
  Albertville, Francúzsko
  Chamonix-Mont-Blanc, Francúzsko
  Kaolack, Senegal
  Martigny, Švajčiarsko
  Narbonne, Francúzsko
  San Giorgio Morgeto, Taliansko
  Sinaia, Rumunsko

Referencie

Iné projekty

Externé odkazy 
 Oficiálna stránka

Zdroj 

Mestá v Taliansku